ระเบียบคณะกรรมการจัดรูปที่ดินกลางว่าด้วยหลักเกณฑ์วิธีการ และเงื่อนไขในการให้ราษฎรเช่าที่ดินของกระทรวงเกษตรและสหกรณ์ที่ได้มาตามกฎหมายว่าด้วยการจัดรูปที่ดินเพื่อเกษตรกรรม(ฉบับที่๑)พ.ศ. ๒๕๒๗[๑] อาศัยอำนาจตามความในมาตรา๑๓ (๑๑) แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗คณะกรรมการจัดรูปที่ดินกลางออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการจัดรูปที่ดินกลางว่าด้วยหลักเกณฑ์ วิธีการและเงื่อนไขในการให้ราษฎรเช่าที่ดินของกระทรวงเกษตรและสหกรณ์ที่ได้มาตามกฎหมายว่าด้วยการจัดรูปที่ดินเพื่อเกษตรกรรม (ฉบับที่ ๑) พ.ศ. ๒๕๒๗ข้อ ๒ ระเบียบนี้ ให้ใช้บังคับตั้งแต่วันที่ ๒๘ธันวาคม พ.ศ. ๒๕๒๗ข้อ ๓[๒] ในเขตโครงการจัดรูปที่ดินใดยังมีที่ดินเป็นทรัพย์สินของกระทรวงเกษตรและสหกรณ์ตามกฎหมายว่าด้วยการจัดรูปที่ดินเพื่อเกษตรกรรม ให้สำนักงานจัดรูปที่ดินจังหวัดที่ดูแลเขตโครงการจัดรูปที่ดินนั้นเสนอต่อคณะกรรมการจัดรูปที่ดินจังหวัดเพื่อพิจารณาว่าสมควรจัดให้ที่ดินตอนนั้นเป็นที่ดินสาธารณประโยชน์หรือให้ส่วนราชการใช้ที่ดินนั้นเพื่อประโยชน์ของทางราชการหรือจัดให้โอนที่ดินไปยังราษฎร ตามมาตรา ๒๓ แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ หรือจัดให้ราษฎรเช่าที่ดินเพื่อประโยชน์ในการจัดรูปที่ดินความเห็นของคณะกรรมการจัดรูปที่ดินจังหวัดนั้นให้ถือปฏิบัติต่อไปเมื่อได้รับความเห็นชอบจากคณะกรรมการจัดรูปที่ดินกลางเว้นแต่กรณีการจัดให้ราษฎรเช่าที่ดินตามระเบียบนี้ไม่ต้องขอความเห็นชอบจากคณะกรรมการจัดรูปที่ดินกลางข้อ ๔[๓]ในกรณีที่คณะกรรมการจัดรูปที่ดินจังหวัดเห็นสมควรจัดให้ราษฎรเช่าที่ดินเพื่อประโยชน์ในการจัดรูปที่ดินให้คณะกรรมการจัดรูปที่ดินจังหวัดประกาศแก่ราษฎรเพื่อให้ยื่นคำขอเช่าที่ดินต่อสำนักงานจัดรูปที่ดินจังหวัดตามแบบที่คณะกรรมการจัดรูปที่ดินกลางกำหนดภายในระยะเวลาสิบห้าวันนับแต่วันปิดประกาศประกาศตามวรรคหนึ่งให้ปิดไว้ ณ ศาลากลางจังหวัด ที่ว่าการอำเภอ ที่ทำการตำบลในท้องที่ซึ่งที่ดินตั้งอยู่ แล้วแต่กรณี และที่ชุมนุมชนในเขตโครงการจัดรูปที่ดินตามที่สำนักงานจัดรูปที่ดินจังหวัดเห็นสมควรทั้งนี้ ให้ระบุวันที่ปิดประกาศ ณ สถานที่ต่าง ๆ ไว้ด้วยข้อ ๕[๔]ให้คณะกรรมการจัดรูปที่ดินจังหวัดกำหนดอัตราค่าเช่าที่ดินเพื่อประโยชน์ในการจัดรูปที่ดินตามที่คณะกรรมการจัดรูปที่ดินจังหวัดเห็นสมควรกำหนดให้ผู้เช่าเข้าทำประโยชน์ในที่ดินแปลงที่เช่าข้อ ๖[๕] ผู้ยื่นคำขอเช่าที่ดิน ตามข้อ ๔ต้องมีคุณสมบัติ ดังต่อไปนี้(๑) เป็นบุคคลธรรมดา มีสัญชาติไทยโดยการเกิด(๒) บรรลุนิติภาวะแล้ว(๓)[๖] เป็นผู้ยากจน หรือเป็นผู้มีรายได้น้อยผู้ยากจน หรือผู้มีรายได้น้อย หมายความว่า ผู้มีรายได้ไม่สูงกว่าอัตรารายได้ที่คณะกรรมการจัดรูปที่ดินกลางกำหนดรายได้ให้หมายความรวมถึงสิทธิและประโยชน์อื่นที่สามารถคำนวณเป็นตัวเงินได้ด้วย(๔) เป็นผู้มีความประพฤติดีและซื่อสัตย์สุจริต(๕)เป็นผู้มีความสามารถเข้าทำประโยชน์เพื่อการจัดรูปที่ดินได้ด้วยครอบครัวของตนเอง(๖) เป็นผู้ยินยอมปฏิบัติตามระเบียบข้อบังคับและเงื่อนไขที่คณะกรรมการจัดรูปที่ดินจังหวัดกำหนดข้อ๗ เมื่อพ้นระยะเวลาประกาศตามข้อ ๔วรรคหนึ่งแล้วให้คณะกรรมการจัดรูปที่ดินจังหวัดตรวจสอบและประกาศรายชื่อผู้ยื่นคำขอเช่าที่ดินไว้ณ สถานที่ในข้อ ๔ วรรคสองเมื่อได้มีการประกาศรายชื่อตามวรรคหนึ่งแล้วถ้าผู้ใดเห็นว่าผู้มีชื่อในประกาศรายชื่อเป็นผู้ที่ขาดคุณสมบัติหรือมีลักษณะต้องห้ามตามข้อ ๖ ผู้นั้นมีสิทธิยื่นคำคัดค้านพร้อมด้วยหลักฐานต่อคณะกรรมการจัดรูปที่ดินจังหวัดได้ภายในสามสิบวันนับแต่วันประกาศรายชื่อ หรือในกรณีที่คณะกรรมการจัดรูปที่ดินจังหวัดมีหลักฐานแสดงว่าผู้มีรายชื่อในประกาศผู้ใดเป็นผู้ขาดคุณสมบัติให้คณะกรรมการจัดรูปที่ดินจังหวัดประกาศว่า ผู้นั้นไม่มีสิทธิเช่าที่ดินประกาศดังกล่าวให้ปิดไว้ ณ สถานที่ตามวรรคหนึ่งข้อ๗ ทวิ[๗] ให้คณะกรรมการจัดรูปที่ดินจังหวัดพิจารณาความเหมาะสมของที่ดินว่ามีความเหมาะสมที่จะให้เช่าที่ดินเพื่อประโยชน์ในกิจการประเภทใดเช่น เกษตรกรรม ที่อยู่อาศัย หรือกิจการอื่นที่เอื้อประโยชน์ต่อการจัดรูปที่ดินตลอดจนจำนวนเนื้อที่ที่จะให้เช่าแต่ละประเภท แต่ละราย ทั้งนี้ จำนวนเนื้อที่ที่จะให้เช่าเพื่อปลูกสร้างที่อยู่อาศัยเนื้อที่ไม่เกิน ๑-๐-๐๐ ไร่ข้อ ๗ ตรี[๘]ให้คณะกรรมการจัดรูปที่ดินจังหวัดพิจารณาคัดเลือกบุคคลผู้ยื่นคำขอแสดงความจำนงเช่าที่ดินแต่ละประเภทโดยจัดลำดับก่อนหลัง ดังต่อไปนี้(๑) ถ้าผู้ยื่นคำขอแสดงความจำนงเช่าที่ดินเป็นผู้ซึ่งเข้าทำประโยชน์ในที่ดินนั้นอยู่ก่อนที่คณะกรรมการจัดรูปที่ดินจังหวัดกำหนดเขตพื้นที่ที่จะให้เช่าตามข้อ ๓ก็ให้ได้รับการคัดเลือกเป็นลำดับแรก(๒) ถ้ายังมีที่ดินเหลืออยู่จากการจัดที่ดิน ตาม (๑)ให้คัดเลือกจากผู้ยื่นคำขอแสดงความจำนงเช่าที่ดิน ซึ่งอยู่ในเขตโครงการจัดรูปที่ดินที่ที่ดินนั้นตั้งอยู่ในตำบลอำเภอ หรือจังหวัดเดียวกันตามลำดับ โดยใช้วิธีจับฉลากข้อ ๘เมื่อคณะกรรมการจัดรูปที่ดินจังหวัดได้ดำเนินการคัดเลือกผู้เช่าที่ดินครบตามจำนวนแปลงที่ดินแล้วให้คณะกรรมการจัดรูปที่ดินจังหวัดมีหนังสือแจ้งผู้เช่าที่ดินมาแสดงตนต่อหัวหน้าสำนักงานจัดรูปที่ดินจังหวัดเพื่อประชุมทำความตกลงเลือกแปลงที่ดิน โดยแจ้งให้ทราบล่วงหน้าไม่น้อยกว่าสามสิบวันข้อ ๙เมื่อได้กำหนดแปลงที่ดินและผู้เช่าที่ดินเรียบร้อยแล้วให้หัวหน้าสำนักงานจัดรูปที่ดินจังหวัดดำเนินการทำสัญญาเช่าที่ดินตามแบบที่คณะกรรมการจัดรูปที่ดินกลางกำหนดข้อ ๑๐ผู้มีสิทธิเช่าที่ดินรายใดไม่ไปแสดงตนเพื่อประชุมตกลงเลือกแปลงที่ดินหรือไม่ทำสัญญาเช่าที่ดินหรือไม่เข้าทำประโยชน์ในที่ดินภายในระยะเวลาที่คณะกรรมการจัดรูปที่ดินจังหวัดกำหนดโดยไม่แจ้งเหตุขัดข้องอันสมควรเป็นหนังสือให้หัวหน้าสำนักงานจัดรูปที่ดินจังหวัดทราบภายในสิบห้าวันนับแต่วันที่มีการประชุมตกลงเลือกแปลงที่ดินหรือวันที่กำหนดให้มาทำสัญญาเช่าที่ดิน หรือวันที่กำหนดให้เช่าทำประโยชน์ในที่ดินให้ถือว่าผู้นั้นถอนคำขอที่ยื่นไว้ต่อสำนักงานจัดรูปที่ดินจังหวัดข้อ ๑๑ ในกรณีที่ผู้เช่าที่ดินตกเป็นผู้ขาดคุณสมบัติหรือมีลักษณะต้องห้ามตามข้อ๖ หรือเป็นผู้ถอนคำขอตามข้อ ๑๐ให้คณะกรรมการจัดรูปที่ดินจังหวัดคัดเลือกบุคคลผู้ยื่นคำขอเช่าที่ดินตามประกาศรายชื่อในข้อ๗ ที่ยังเหลืออยู่ หากไม่มีบุคคลดังกล่าวเหลืออยู่ให้คณะกรรมการจัดรูปที่ดินจังหวัดดำเนินการคัดเลือกบุคคลผู้ยื่นคำขอเช่าที่ดินใหม่ตามระเบียบนี้ข้อ ๑๒เมื่อมีการกำหนดแปลงที่ดินให้แก่ผู้เช่าที่ดินตามข้อ ๙ แล้วให้คณะกรรมการจัดรูปที่ดินจังหวัดปิดประกาศแผนผังแสดงแปลงที่ดินพร้อมด้วยรายชื่อผู้เช่าที่ดินโดยปฏิบัติตามข้อ ๔ โดยอนุโลมการตกลงแลกเปลี่ยนแปลงที่ดินที่จะเช่าอาจกระทำได้โดยให้ผู้เช่าที่ดินที่เกี่ยวข้องแจ้งเป็นหนังสือต่อคณะกรรมการจัดรูปที่ดินจังหวัดภายในสามสิบวันนับแต่วันปิดประกาศตามวรรคหนึ่ง เมื่อคณะกรรมการจัดรูปที่ดินจังหวัดอนุมัติแล้วให้ดำเนินการแลกเปลี่ยนที่ดินจะเช่ากันต่อไปได้ข้อ ๑๓ ผู้เช่าที่ดินต้องเป็นผู้ออกค่าใช้จ่ายตามมาตรา ๔๗ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ตามหลักเกณฑ์และวิธีการที่คณะกรรมการจัดรูปที่ดินกลางกำหนดข้อ ๑๔เมื่อคณะกรรมการจัดรูปที่ดินจังหวัดได้ดำเนินการตามระเบียบนี้แล้วให้รายงานคณะกรรมการจัดรูปที่ดินกลางเพื่อทราบในทุกขั้นตอนข้อ ๑๕คณะกรรมการจัดรูปที่ดินจังหวัดอาจแต่งตั้งคณะอนุกรรมการขึ้นคณะหนึ่งหรือหลายคณะเพื่อทำหน้าที่คัดเลือกผู้เช่าที่ดิน ตามหลักเกณฑ์วิธีการและเงื่อนไขที่กำหนดในระเบียบนี้ข้อ ๑๖ในกรณีมีปัญหาเกี่ยวกับการดำเนินการตามระเบียบนี้ให้คณะกรรมการจัดรูปที่ดินจังหวัดเป็นผู้พิจารณาวินิจฉัยคำวินิจฉัยนั้นให้สำนักงานจัดรูปที่ดินจังหวัดรายงานแก่สำนักงานจัดรูปที่ดินกลางทราบโดยไม่ชักช้าประกาศณ วันที่ ๒๘ ธันวาคม พ.ศ. ๒๕๒๗ผัน บุญชิตรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงเกษตรและสหกรณ์ประธานกรรมการจัดรูปที่ดินกลาง ระเบียบคณะกรรมการจัดรูปที่ดินกลางว่าด้วยหลักเกณฑ์ วิธีการและเงื่อนไขในการให้ราษฎรเช่าที่ดินของกระทรวงเกษตรและสหกรณ์ที่ได้มาตามกฎหมายว่าด้วยการจัดรูปที่ดินเพื่อเกษตรกรรม (ฉบับที่ ๒) พ.ศ. ๒๕๔๙[๙]ระเบียบคณะกรรมการจัดรูปที่ดินกลาง ว่าด้วยหลักเกณฑ์ วิธีการและเงื่อนไขในการให้ราษฎรเช่าที่ดินของกระทรวงเกษตรและสหกรณ์ที่ได้มาตามกฎหมายว่าด้วยการจัดรูปที่ดินเพื่อเกษตรกรรม (ฉบับที่ ๓) พ.ศ. ๒๕๕๕[๑๐]วชิระ/จัดทำ๑๕ สิงหาคม ๒๕๕๐ ณัฐพร/ปรับปรุง๒๙เมษายน ๒๕๕๖ศิรวัชร์/ปรับปรุง๑สิงหาคม ๒๕๖๐[๑] ราชกิจจานุเบกษาเล่ม ๑๒๓/ตอนที่ ๑๑๖ ง/หน้า ๙๒/๒ พฤศจิกายน ๒๕๔๙[๒] ข้อ ๓แก้ไขเพิ่มเติมโดยระเบียบคณะกรรมการจัดรูปที่ดินกลาง ว่าด้วยหลักเกณฑ์ วิธีการและเงื่อนไขในการให้ราษฎรเช่าที่ดินของกระทรวงเกษตรและสหกรณ์ที่ได้มาตามกฎหมายว่าด้วยการจัดรูปที่ดินเพื่อเกษตรกรรม (ฉบับที่ ๒) พ.ศ. ๒๕๔๙[๓] ข้อ ๔แก้ไขเพิ่มเติมโดย ระเบียบคณะกรรมการจัดรูปที่ดินกลาง ว่าด้วยหลักเกณฑ์ วิธีการและเงื่อนไขในการให้ราษฎรเช่าที่ดินของกระทรวงเกษตรและสหกรณ์ที่ได้มาตามกฎหมายว่าด้วยการจัดรูปที่ดินเพื่อเกษตรกรรม (ฉบับที่ ๒) พ.ศ. ๒๕๔๙[๔] ข้อ ๕แก้ไขเพิ่มเติมโดยระเบียบคณะกรรมการจัดรูปที่ดินกลาง ว่าด้วยหลักเกณฑ์ วิธีการและเงื่อนไขในการให้ราษฎรเช่าที่ดินของกระทรวงเกษตรและสหกรณ์ที่ได้มา ตามกฎหมายว่าด้วยการจัดรูปที่ดินเพื่อเกษตรกรรม(ฉบับที่ ๒) พ.ศ. ๒๕๔๙[๕] ข้อ ๖แก้ไขเพิ่มเติมโดย ระเบียบคณะกรรมการจัดรูปที่ดินกลาง ว่าด้วยหลักเกณฑ์ วิธีการและเงื่อนไขในการให้ราษฎรเช่าที่ดินของกระทรวงเกษตรและสหกรณ์ที่ได้มาตามกฎหมายว่าด้วยการจัดรูปที่ดินเพื่อเกษตรกรรม (ฉบับที่ ๒) พ.ศ. ๒๕๔๙[๖] ข้อ ๖(๓) แก้ไขเพิ่มเติมโดยระเบียบคณะกรรมการจัดรูปที่ดินกลางว่าด้วยหลักเกณฑ์ วิธีการและเงื่อนไขในการให้ราษฎรเช่าที่ดินของกระทรวงเกษตรและสหกรณ์ที่ได้มาตามกฎหมายว่าด้วยการจัดรูปที่ดินเพื่อเกษตรกรรม (ฉบับที่ ๓) พ.ศ. ๒๕๕๕[๗] ข้อ ๗ทวิ เพิ่มโดย ระเบียบคณะกรรมการจัดรูปที่ดินกลาง ว่าด้วยหลักเกณฑ์ วิธีการและเงื่อนไขในการให้ราษฎรเช่าที่ดินของกระทรวงเกษตรและสหกรณ์ที่ได้มาตามกฎหมายว่าด้วยการจัดรูปที่ดินเพื่อเกษตรกรรม (ฉบับที่ ๒) พ.ศ. ๒๕๔๙[๘] ข้อ ๗ตรี เพิ่มโดย ระเบียบคณะกรรมการจัดรูปที่ดินกลาง ว่าด้วยหลักเกณฑ์ วิธีการและเงื่อนไขในการให้ราษฎรเช่าที่ดินของกระทรวงเกษตรและสหกรณ์ที่ได้มาตามกฎหมายว่าด้วยการจัดรูปที่ดินเพื่อเกษตรกรรม (ฉบับที่ ๒) พ.ศ. ๒๕๔๙[๙] ราชกิจจานุเบกษาเล่ม ๑๒๓/ตอนที่ ๑๑๖ ง/หน้า ๙๖/๒ พฤศจิกายน ๒๕๔๙[๑๐]ราชกิจจานุเบกษา เล่ม ๑๒๙/ตอนพิเศษ ๕๓ ง/หน้า ๑/๒๑ มีนาคม ๒๕๕๕